
 11.10.2016
 BG
 Официален вестник на Европейския съюз
 L 274/33
 СПОРАЗУМЕНИЕ
 под формата на размяна на писма между Европейския съюз и Централноафриканската република относно статуса на военната мисия на Европейския съюз по линия на ОПСО за обучение в Централноафриканската република (EUTM RCA)
 А. Писмо от Европейския съюз
 Негово Превъзходителство професор Faustin-Archange TOUADERA
 президент на Централноафриканската република
 Банги
 Централноафриканска република
 Брюксел, 12 юли 2016 г.
 Господин президент,
 На 19 април 2016 г. Съветът прие Решение (ОВППС) 2016/610 за създаване на военна мисия за обучение в Централноафриканската република (EUTM RCA). Сега е необходимо да се определи статусът на EUTM RCA и на нейния личен състав чрез международно споразумение между Вашата страна и Европейския съюз.
 С писмо от 30 март 2016 г. Вие пожелахте да предоставите едностранно на EUTM RCA по-специално привилегиите и имунитетите, които бяха предоставени в рамките на операция EUFOR Tchad/RCA на силите на Европейския съюз и техния личен състав с международното споразумение, сключено между Европейския съюз и Централноафриканската република на 16 април 2008 г.
 Както пожелахте и както беше договорено за EUFOR RCA и EUMAM RCA, Ви предлагам всички разпоредби на посоченото споразумение (членове 1—19) да бъдат приложими за EUTM RCA, като се приема, че:
 —
 всяко позоваване на EUFOR в посочените членове ще се счита за позоваване на EUTM RCA;
 —
 всяко позоваване на командващия силите на Европейския съюз ще се счита за позоваване на командващия мисията EUTM RCA;
 —
 за транспортните средства, посочени в член 1, параграф 3, буква а), член 3, параграф 2 и член 4, параграф 3, ще се счита, че се състоят не само от транспортните средства, които са собственост на националните контингенти, участващи в EUTM RCA, но и от транспортните средства, които са наети или чартирани от EUMAM RCA;
 —
 позоваването на Резолюция 1778 (2007) на Съвета за сигурност на Организацията на обединените нации от 25 септември 2007 г. в член 1, параграф 3, буква б) се счита за позоваване както на размяната на писма помежду ни от 29 и 30 март 2016 г., така и на Решение (ОВППС) 2016/610 на Съвета на Европейския съюз от 19 април 2016 г. за създаване на EUTM RCA.
 Ще Ви бъда задължена, ако ми съобщите дали сте съгласни с така направените предложения. При положителен отговор от Ваша страна настоящото писмо заедно с Вашия отговор ще съставляват правно обвързващо международно споразумение между Централноафриканската република и Европейския съюз относно статуса на EUTM RCA, което ще влезе в сила от датата на получаването на Вашия отговор.
 Моля приемете, господин президент, моите най-дълбоки почитания.
 За Европейския съюз
 Federica MOGHERINI
 Б. Писмо от Централноафриканската република
 Г-жа Federica MOGHERINI
 Върховен представител на Съюза по въпросите на външните работи и политиката на сигурност
 Банги, 21 юли 2016 г.
 Уважаема госпожо върховен представител,
 Благодаря Ви за Вашето писмо от 12 юли 2016 г. относно EUTM RCA, което гласи, както следва:
 „На 19 април 2016 г. Съветът прие Решение (ОВППС) 2016/610 за създаване на военна мисия за обучение в Централноафриканската република (EUTM RCA). Сега е необходимо да се определи статусът на EUTM RCA и на нейния